recursal/SuperWikiNEXT-32B huggingface dataset:
Ο **Εδουάρδο Βάργας** (πλήρες όνομα: **Εδουάρδο Χεσούς Βάργας Ρόχας**, στα Ισπανικά: *Eduardo Jesús Vargas Rojas*, 20 Νοεμβρίου 1989) είναι Χιλιανός ποδοσφαιριστής, ο οποίος αγωνίζεται ως ακραίος μέσος και κεντρικός επιθετικός, αυτήν τη στιγμή για την Ατλέτικο Μινέιρο, ενώ είναι διεθνής και με την Εθνική Ομάδα της Χιλής.

Καριέρα σε συλλόγους
--------------------

Έγινε γνωστός ως κορυφαίο ταλέντο στην Κοβρελόα και αποκτήθηκε από την Ουνιβερσιδάδ δε Τσίλε, με την οποία απέκτησε τρεις τίτλους, συμπεριλαμβανομένου του Κόπα Σουδαμερικάνα το 2011, όπου ονομάστηκε παίκτης του τουρνουά. Το 2011 έλαβε από κοινού το βραβείο για Χιλιανός ποδοσφαιριστής της χρονιάς, ενώ ήρθε δεύτερος για νοτιοαμερικανός ποδοσφαιριστής της χρονιάς, πίσω από τον Νεϊμάρ. Αποκτήθηκε από τη Νάπολη για 17,9 εκατομμύρια ευρώ τον Δεκέμβριο του 2011, και ακολούθως δόθηκε δανεικός στις Γκρέμιο, Βαλένθια και Κιου Πι Αρ, πριν αποκτηθεί από τη Χόφενχαϊμ το 2015.

Διεθνής καριέρα
---------------

Πραγματοποίησε το ντεμπούτο του με την εθνική αντρών το 2010 και έως αυτήν τη στιγμή (23 Ιουνίου 2021) έχει 98 συμμετοχές με το εθνόσημο, έχοντας σκοράρει 40 φορές (2ος σκόρερ όλων των εποχών για την Εθνική της Χιλής μετά τον Αλέξις Σάντσες). Ήταν μέλος των ομάδων που συμμετείχαν στο Μουντιάλ 2014, στο Κόπα Αμέρικα 2015, στο Κόπα Αμέρικα 2016 (Σεντενάριο), στο Κόπα Αμέρικα 2019 και στο Κόπα Αμέρικα 2021, και στο Κύπελλο Συνομοσπονδιών του 2017. Ήταν ο πρώτος σκόρερ της Χιλής και του τουρνουά στα Κόπα Αμέρικα 2015 και 2016, τα οποία κατέκτησε η Χιλή.

Παραπομπές
----------

1. ↑  (πολλαπλές γλώσσες) *Transfermarkt*. 89718. Ανακτήθηκε στις 9  Οκτωβρίου 2017.
2. ↑  (πολλαπλές γλώσσες) *FBref.com*. bd603c00.
3. ↑  (Ισπανικά) *Argentine Soccer Database*. 59976.
4. ↑  «Eduardo Vargas pelea con Neymar para ser el mejor de América | Deportes | LA TERCERA». *web.archive.org*. 25 Νοεμβρίου 2011. Αρχειοθετήθηκε από το πρωτότυπο στις 25 Νοεμβρίου 2011. Ανακτήθηκε στις 14 Απριλίου 2020. CS1 maint: Unfit url (link)
5. ↑  «Eduardo Vargas Signs With Napoli, Snubs Move to English Premier League | Chelsea FC | NESN.com» (στα Αγγλικά). Ανακτήθηκε στις 14 Απριλίου 2020.
6. ↑  «Arsenal's Alexis Sanchez named Copa America player of the tournament». *Evening Standard* (στα Αγγλικά). 27 Ιουνίου 2016. Ανακτήθηκε στις 14 Απριλίου 2020.

|  |  |  |  |
| --- | --- | --- | --- |
| 

| π • σ • ε
Εθνική Χιλής – Μουντιάλ 2014 |
| --- |
|  |
| 
* 1 Μπράβο (c)
* 2 Μένα
* 3 Αλμπορνός
* 4 Ίσλα
* 5 Σίλβα
* 6 Καρμόνα
* 7 Σάντσες
* 8 Βιδάλ
* 9 Πινίγια
* 10 Βαλντίβια
* 11 Βάργας
* 12 Τόσελι
* 13 Ρόχας
* 14 Ορεγιάνα
* 15 Μποσεγιούρ
* 16 Γκουτιέρες
* 17 Μεντέλ
* 18 Χάρα
* 19 Φουενσαλίδα
* 20 Αράνγκις
* 21 Ντίας
* 22 Παρέδες
* 23 Ερέρα
* Προπονητής: Σαμπαόλι
 |

 |
**Πολύμορφο σώμα** ή **πολυμορφική ένωση** ονομάζεται μια χημική ουσία που εμφανίζεται με περισσότερες απο μια κρυσταλλική μορφή.

Οι πολυμορφικές ενώσεις σχηματίζουν κρυστάλλους με διαφορετικά κρυσταλλικά συστήματα και σχήματα. Για παράδειγμα το ανθρακικό ασβέστιο σχηματίζει το γνωστό ορυκτό ασβεστίτης που είναι "ρομβοεδρικό" και τα κρύσταλλά του έχουν σχήμα κεκλιμένου ορθογωνίου. Παράλληλα όμως σχηματίζει και το ορυκτό αραγωνίτης που είναι "ορθορομβικό" και τα κρύσταλλα αυτού εμφανίζονται ως αιχμηρά.

* Η ιδιότητα αυτή μιας ένωσης να σχηματίζει κρυστάλλους διαφόρων σχημάτων καλείται **πολυμορφισμός** ή **κρυσταλλικός πολυμορφισμός**.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πολύμορφο σώμα** |
Το **Εμπορικό Λύκειο *Σάμος***  ήταν εμπορική σχολή που λειτούργησε στη Σάμο από το 1898 έως το 1926.

Ίδρυση
------

Το 1897 ο Μικρασιάτης Αλκιβιάδης Σπυρίδης υπέβαλε αίτηση για σύσταση Εμπορικού Λυκείου με την επωνυμία *Σάμος*. Η Γενική Συνέλευση έθεσε όμως κάποιους περιορισμούς, όπως η έδρα της Σχολής να βρίσκεται στο Βαθύ, η κυβέρνηση της ηγεμονίας της Σάμου να εγκρίνει το πρόγραμμα των μαθημάτων και τον εσωτερικό κανονισμό του Λυκείου και την γενική εποπτεία να την έχει η κυβέρνηση.
Στις 17 Οκτωβρίου 1898 συστήθηκε το Λύκειο. Στεγάστηκε σε διώροφο σπίτι ιδιοκτησίας Κ. Γιοκαρίνη.
Λόγω οικονομικών δυσχερειών άρχισε να παρακμάζει η Σχολή και το 1926 συγχωνέυθηκε με την ιδιωτική Εμπορική Σχολή Δημητρίου Παράσχου.

Προέλευση μαθητών
-----------------

Τον δεύτερο χρόνο λειτουργίας της Σχολής φοιτούσαν μαθητές τόσο από τη Σάμο όσο και από άλλα μέρη της Ελλάδας, όπως την Αττάλεια, Σμύρνη, Νέα Έφεσσο, Καστελόριζο, Αϊδίνιο, Κρήνη, Λέρο, Αγχιάλο, Πειραιά, Σώκια, Ναύπακτο, Κάρπαθο, Κω, Κελέμπεσι.

Μαθητές-δίδακτρα
----------------

Η Σχολή περιλάμβανε εσωτερικούς και εξωτερικούς μαθητές σε δυο τμήματα. Μορφωτικό για όσους ήταν μέχρι δώδεκα ετών και εμπορικό για μεγαλύτερους.Οι εσωτερικοί κατέβαλαν εικοσιέξι λίρες οθωμανικές για τροφή και δίδακτρα, ενώ οι εξωτερικοί μέχρι δώδεκα ετών πλήρωναν πενήντα έως εκατό φράγκα και για το εμπορικό δέκα εικοσάφραγκα.

Μαθήματα
--------

Διδάχθηκαν θρησκευτικά, ελληνικά, μαθηματικά, εμπορικά,χημεία, γαλλικά,αγγλικά, τουρκικά,γερμανικά, γυμναστική, μουσική. Ενδεικτικό της έμφασης που δώθηκε στη μουσική ήταν η σύσταση φιλαρμονικής από τη σχολή με 25 πνευστά και αρχιμουσικό τον Γεώργιο Παλαμάρη.

Παραπομπές
----------

1. ↑  Παύλος Διακογιάννης, Η παιδεία στη Σάμο. Από την Τουρκοκρατία μέχρι σήμερα,εκδ.Σύλλογος προς Διάδοσιν Ωφελίμων Βιβλίων, Αθήνα,χ.χ,σελ.227
2. ↑  Παύλος Διακογιάννης, Η παιδεία στη Σάμο. Από την Τουρκοκρατία μέχρι σήμερα,εκδ.Σύλλογος προς Διάδοσιν Ωφελίμων Βιβλίων, Αθήνα,χ.χ,σελ.231
3. ↑  Παύλος Διακογιάννης, Η παιδεία στη Σάμο. Από την Τουρκοκρατία μέχρι σήμερα,εκδ.Σύλλογος προς Διάδοσιν Ωφελίμων Βιβλίων, Αθήνα,χ.χ,σελ.228
4. ↑  Παύλος Διακογιάννης, Η παιδεία στη Σάμο. Από την Τουρκοκρατία μέχρι σήμερα,εκδ.Σύλλογος προς Διάδοσιν Ωφελίμων Βιβλίων, Αθήνα,χ.χ,σελ.227-228
5. ↑  Παύλος Διακογιάννης, Η παιδεία στη Σάμο. Από την Τουρκοκρατία μέχρι σήμερα,εκδ.Σύλλογος προς Διάδοσιν Ωφελίμων Βιβλίων, Αθήνα,χ.χ,σελ.229

Πηγές
-----

* Παύλος Διακογιάννης, Η παιδεία στη Σάμο. Από την Τουρκοκρατία μέχρι σήμερα,εκδ.Σύλλογος προς Διάδοσιν Ωφελίμων Βιβλίων, Αθήνα,χ.χ
Η **Δυναστεία του Νικηφόρου** είναι μία δυναστεία της Βυζαντινής αυτοκρατορίας, που τα μέλη της ήταν αυτοκράτορες από το 802 έως το 813.

Η δυναστεία αυτή ονομάστηκε έτσι από τον ιδρυτή της Νικηφόρο Α΄ που ήταν Λογοθέτης του Γενικού (των Οικονομικών) επί Ειρήνης της Αθηναίας, τελευταίας εκπροσώπου της δυναστείας των Ισαύρων. Η δυσαρέσκεια των αρχόντων εναντίον της εκφράστηκε με συνωμοσία το 802 που παρέδωσαν την εξουσία στο Νικηφόρο Α΄. Από αυτήν τη δυναστεία ήταν οι αυτοκράτορες:

* Νικηφόρος Α΄ ο Λογοθέτης ή Γενικός (802-811)
* Σταυράκιος (811-812), υιός του
* Μιχαήλ Α΄ Ραγκαβέ (812-813), σύζυγος της Προκοπίας, κόρης του Νικηφόρου Α΄.

Όταν σκοτώθηκε ο Νικηφόρος Α' στη Μάχη της Πλίσκας τον διαδέχθηκε ο τραυματισμένος Σταυράκιος, που αργότερα απεβίωσε από της πληγές του. Έτσι στον θρόνο ανήλθε ο σύζυγος της αδελφής του, ο Μιχαήλ Α´ Ραγκαβέ, που μετά από δύο χρόνια παραιτήθηκε όταν επαναστάτησε ο λαός.

Μετά τον επόμενο αυτοκράτορα Λέοντα Ε΄ τον Αρμένιο ακολούθησε η Δυναστεία του Αμορίου ή Φρυγική.

Γενεαλογία
----------

|  |  |  |  |  |  |  |  |
| --- | --- | --- | --- | --- | --- | --- | --- |
|   |   |   |   |   |   | Νικηφόρος Α΄(802-811) |  |
|
|   |   |   |   |   |   |   |   |   |   |   |   |   |  |
|   |   |   |   |   |   |
| Θεοφανώ η Αθηναία |   | Σταυράκιος(811-812) |   | Προκοπία |   | Μιχαήλ Α΄ Ραγκαβέ(812-813) |  |
|   |   |   |
|   |   |   |   |   |   |   |   |   |   |   |   |   |   |   |   |   |  |
|   |   |   |   |   |   |   |
|   |   |   |   |   |   |   | Θεοφύλακτος |   | (Νικήτας) ΙγνάτιοςΠατριάρχης Κωνσταντινούπολης(846-858, 867-877) |  |
|
|   |   |   |   |   |   |   |   |   |   |   |   |   |   |   |  |
|   |   |   |   |   |
|   |   |   |   |   |   |   | Μελισσινήσύζ.Μαρτινάκιος Ίγγερ |   | Προκόπιος |  |
|

Δείτε επίσης
------------

* Κατάλογος Βυζαντινών αυτοκρατόρων
* Γενεαλογία Βυζαντινών Αυτοκρατόρων
* Βυζαντινές Δυναστείες
Η λέξη **αρμονία**, εκ του ρήματος «αρμόζω» ή «άρω» (βάση και της λέξεως «Αρετή») σημαίνει αρμογή, μουσική συμφωνία, συνομολογία, συναρμογή, σύνδεσμος και, κατ’ επέκτασιν, η εναρμόνιση των πραγμάτων.

Στον Εμπεδοκλέα αναφέρεται ως κύριο όνομα, στην θέση της Φιλότητος ή της Αφροδίτης. Στην ησιόδειο «Θεογονία» (937), καθώς και στην ευρυτέρα Εθνική θεολογία και λατρεία των Ελλήνων, η Αρμονία είναι θεά (βλ. Αρμονία). Στην πολιτειακή λατρεία της θεάς Αρμονίας, οι πολίτες και οι αρχές των πόλεων την επεκαλούντο για εύνομο κοινωνικοπολιτική ζωή.

Ως μουσικός όρος, ειδικά για την αρχαιοελληνική μουσική, **αρμονία** σημαίνει μέθοδος κατασκευής μουσικών κλιμάκων, δια της συναρμογής μουσικών διαστημάτων. Κατ' επέκταση ο όρος αρμονία σημαίνει «μουσική κλίμακα». Ταυτόσημοι όροι με την αρμονία είναι οι όροι τόνος και τρόπος. Οι αρχαίοι Έλληνες είχαν κατονομάσει και κατατάξει τις κλίμακές τους δίνοντάς τους ονομασίες που δηλώνουν φυλετική ή εθνική καταγωγή. Κατ' αυτό τον τρόπο προκύπτουν όροι όπως:

Δώριος τρόπος (= δώριος αρμονία, δώριος τόνος), Φρύγιος τρόπος (= φρύγιος αρμονία, φρύγιος τόνος) και αντίστοιχα Λύδιος, Μιξολύδιος, Ιωνικός, Αιολικός.

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **αρμονία**  |
Ο **Εθνικός Δρυμός Μαυρόβου** (σλαβομακεδονικά: Национален парк Маврово) είναι ο μεγαλύτερος από τους τέσσερις εθνικούς δρυμούς της Βόρειας Μακεδονίας. Βρίσκεται στα δυτικά της χώρας, εκτείνεται σε μια έκταση περίπου 780 τετραγωνικών χιλιομέτρων και χαρακτηρίζεται από βαθιά φαράγγια, λίμνες και πυκνά δάση που αφθονούν σε ποικίλη άγρια ​​ζωή. Ιδρύθηκε το 1949 με νόμο που ψηφίστηκε από την εθνοσυνέλευση της χώρας· αργότερα η νομοθεσία άλλαξε για να επιβάλει ένα πολύ αυστηρότερο σύστημα προστασίας, χωρίζοντας τον δρυμό σε τρεις ζώνες: αυστηρά φυσικά καταφύγια, διαχειριζόμενα καταφύγια και τουριστική ζώνη.

Το ανάγλυφο του δρυμού περιέχει τρία αλπικά ορεινά συστήματα: τα βουνά Σκάρδος, Κόραμπ και Μπίστρα. ο Σκάρδος και το Κόραμπ ξεπερνούν τα 2700 μέτρα σε ύψος (η κορυφή Κόραμπ, στα 2764 μ. είναι η υψηλότερη στη Βόρεια Μακεδονία). Τα βουνά αυτά διακρίνονται από τις πολλές χιονισμένες, οδοντωτές κορυφές και τα πλατιά χορταριασμένα οροπέδια κάτω από αυτά. Ανάμεσα στα τρία βουνά εκτείνεται το φαράγγι Ράντικα για περισσότερα από 25 χλμ. Κάθετοι βράχοι άνω των 300 μέτρων υψώνονται πάνω από τα νερά του ποταμού Ράντικα.

Η περιοχή του δρυμού περιέχει άλλα ενδιαφέροντα φυσικά φαινόμενα—τον ψηλότερο καταρράκτη στα Βαλκάνια (με κατακόρυφη πτώση περίπου 120 μ.), αλπικούς βάλτους στον Σκάρδο ως απομεινάρια της εποχής των παγετώνων, σπάνιο καρστικό ανάγλυφο (συμπεριλαμβανομένων όμορφων σπηλαίων) στο όρη Μπίστρα, καθώς και πολυάριθμες παγετωνικές λίμνες σε όλη την αλπική ζώνη.

Ο εθνικός δρυμός, η λίμνη και η περιοχή έχουν πάρει το όνομά τους από τον οικισμό Μαύροβο.

Συλλογή
-------

* Ο Εθνικός Δρυμός Μαυρόβου σημειωμένος στον χάρτη (αριστερά)Ο Εθνικός Δρυμός Μαυρόβου σημειωμένος στον χάρτη (αριστερά)
* Πύλη καλωσορίσματος στον Εθνικό Δρυμό ΜαυρόβουΠύλη καλωσορίσματος στον Εθνικό Δρυμό Μαυρόβου
* Το Όρος Μπίστρα εντός του εθνικού δρυμούΤο Όρος Μπίστρα εντός του εθνικού δρυμού

Παραπομπές
----------

1. ↑  *GEOnet Names Server*. 11  Ιουνίου 2018. 12277323.
2. ↑  npmavrovo.org.mk?page\_id=67&lang=en.
Ο **Εθνικός Δρυμός Περιστερίου** (σλαβομακεδονικά: Национален Парк Пелистер) είναι εθνικός δρυμός στο Δήμο Μοναστηρίου, στη Βόρεια Μακεδονία. Ο δρυμός βρίσκεται στον ορεινό όγκο του Βαρνούντα, 15 χλμ. βόρεια της Φλώρινας, και καλύπτει έκταση 171,5 τετραγωνικών χιλιομέτρων. Το υψόμετρο του δρυμού κυμαίνεται μεταξύ 927 και 2.601 μέτρων πάνω από την επιφάνεια της θάλασσας και είναι γεμάτος με εκπληκτική χλωρίδα και πανίδα. Μεταξύ των στοιχείων της χλωρίδας, η παρουσία του πενταβέλονου πεύκου, Pinus peuce, είναι ιδιαίτερα σημαντική - ενός μοναδικού είδους του καινοζωικού αιώνα που υπάρχει σε λίγα μόνο βουνά στη Βαλκανική Χερσόνησο. Η ομορφιά του τοπίου ενισχύεται από την ποικιλία της άγριας πανίδας: αρκούδες, ζαρκάδια, λύκοι, αγριόγιδα, ελάφια, αγριογούρουνα, λαγοί, διάφορα είδη αετών, πέρδικες, κοκκινοκαλιακούδες και η ενδημική μακεδονική πέστροφα της Πελαγονίας.

Διοικητικά, η περιοχή του "Εθνικού Δρυμού Περιστερίου" ανήκει στους δήμους Μπίτολα και Ρέσεν. Η μεγαλύτερη έκταση του Δρυμού ανήκει στον δήμο Μπίτολα, δηλαδή 12561,32 εκτάρια (73%) της έκτασης, ενώ το υπόλοιπο τμήμα των 4587,68 εκταρίων (27%) ανήκει στον δήμο Ρέσεν. Μέσα στο πάρκο υπάρχει μόνο ένας οικισμός – το χωριό Μαλοβίστε. Αρκετοί μεγαλύτεροι οικισμοί βρίσκονται στις παρυφές (ζώνη επαφή) του Δρυμού, σε άμεση γειτνίαση (σε απόσταση μικρότερη από ένα χιλιόμετρο) με αυτό: όπως το Καζάνι, το Ρότινο, το Τσάπαρι, το Τρνόβο, και το Μαγκάρεβο στα βόρεια, το Ντίχοβο και το Νίζεποπε στα ανατολικά και τα χωριά Κόζιακ Αρβάτι και Μπράιτσινο, στα δυτικά σύνορα του Πάρκου.
Ο **αυτοκράτορας Γου των Χαν** (*汉武帝*, 30 Ιουλίου 157 π.Χ. - 29 Μαρτίου 87 π.Χ.), γεννημένος ως **Λίου Τσε**, ήταν ο έβδομος αυτοκράτορας της δυναστείας των Χαν στην Κίνα, κυβερνώντας από το 141 π.Χ. έως το 87 π.Χ. Η βασιλεία του διήρκεσε 54 χρόνια -ένα ρεκόρ που έσπασε πάνω από 1.800 χρόνια αργότερα, με τη βασιλεία του αυτοκράτορα Κάνγκσι. Η βασιλεία του οδήγησε σε τεράστια εδαφική επέκταση και την ανάπτυξη ενός ισχυρού και συγκεντρωτικού κράτους που προέκυψε από την κυβερνητική αναδιοργάνωσή του, συμπεριλαμβανομένης και της προώθησης των δογμάτων του κομφουκιανισμού. Ο αυτοκράτορας Γου είναι γνωστός για τις θρησκευτικές του καινοτομίες και την προστασία των ποιητικών και μουσικών τεχνών. Επίσης, κατά τη διάρκεια της βασιλείας του, αυξήθηκε σημαντικά, άμεσα ή έμμεσα, η πολιτιστική επαφή με τη δυτική Ευρασία. Πολλές νέες καλλιέργειες και άλλα αντικείμενα εισήχθησαν στην Κίνα κατά τη διάρκεια της βασιλείας του.

Ως στρατιωτικός διοικητής, ο αυτοκράτορας Γου οδήγησε την Κίνα των Χαν στη μεγαλύτερη επέκτασή της -στο αποκορύφωμά της, τα σύνορα της αυτοκρατορίας εκτείνονταν από τη σύγχρονη Κιργιζία στη δύση, έως την Κορέα στα ανατολικά, και στο βόρειο Βιετνάμ στο νότο. Ο αυτοκράτορας Γου απέκρουσε με επιτυχία τις σποραδικές επιδρομές των νομάδων Σιονγκ-νου στη βόρεια Κίνα. Επίσης πραγματοποίησε αποστολές στην Κεντρική Ασία. Αν και τα ιστορικά αρχεία δεν τον περιγράφουν να γνωρίζει τον βουδισμό, δίνοντας περισσότερο έμφαση στο ενδιαφέρον του για τον σαμανισμό, οι πολιτιστικές ανταλλαγές που έλαβαν χώρα ως συνέπεια αυτών των αποστολών δείχνουν ότι έλαβε βουδιστικά αγάλματα από την κεντρική Ασία, όπως απεικονίζεται σε τοιχογραφίες που βρέθηκαν σε σπήλαια.

Ωστόσο, παρά τη θέσπιση ενός αυταρχικού και συγκεντρωτικού κράτους, ο αυτοκράτορας Γου υιοθέτησε τις αρχές του Κομφούκιου ως φιλοσοφία του κράτους και ως κώδικα δεοντολογίας για την αυτοκρατορία του και άνοιξε μία σχολή για να διδάξει τους μελλοντικούς διαχειριστές του κομφουκιανισμού. Οι μεταρρυθμίσεις αυτές είχαν διαρκή επίδραση καθόλη την ύπαρξη της αυτοκρατορικής Κίνας και τεράστια επιρροή στους γειτονικούς πολιτισμούς. Ο αυτοκράτορας Γου ήταν επίσης γνωστός για την απασχόληση σαμάνων συμβούλων και για διάφορες θρησκευτικές και πολιτιστικές αλλαγές με ιστορική σημασία λιγότερο προφανούς χαρακτήρα.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 23509002
* LCCN: n83024340
* ISNI: 0000 0000 7987 0404
* GND: 118998943
* SUDOC: 117597546
* BNF: cb14581689q (data)
* MusicBrainz: 34ea16f4-dc65-43a6-96a2-4106d24777ac
* NLA: 36618006
* NDL: 00626277
* NKC: jx20060718007

 |

 |
Ο **Πολ Σάουθγουελ** (*Caleb Azariah Paul Southwell*, 18 Ιουλίου 1913 - 18 Μαΐου 1979) ήταν πρωθυπουργός του Αγίου Χριστόφορου και Νέβις από το 1978 ως το θάνατό του, το 1979. Ήταν μέλος του Εργατικού Κόμματος Αγίου Χριστόφορου και Νέβις και νωρίτερα υπηρέτησε ως ο πρώτος επικεφαλής υπουργός στη νησιωτική χώρα, από το 1960 ως το 1966.

Βιογραφία
---------

### Πρώτα χρόνια και συνδικαλισμός

Γεννήθηκε στη Δομινίκα. Έγινε δάσκαλος σε ηλικία 13 ετών και εργάστηκε, όπως και άλλοι πολιτικοί του νησιού του, σε εργοστάσιο ζάχαρης. Το 1946 ανέλαβε αντιπρόεδρος της Ενώσεως των Συνδικάτων και των Εμπόρων στον Άγιο Χριστόφορο, θέση στην οποία έμεινε ως το θάνατό του. Νωρίτερα εργάστηκε και στην Αστυνομία.

### Πολιτική σταδιοδρομία

Εξελέγη για πρώτη φορά βουλευτής το 1952 και μέλος του Εκτελεστικού Συμβουλίου το 1955. Με την εγκαθίδρυση του συστήματος υπουργών, ανέλαβε υπουργός Μεταφορών και Έργων. Την 1η Ιανουαρίου 1960 ανέλαβε πρώτος επικεφαλής υπουργός, θέση στην οποία έμεινε ως τον Ιούλιο του 1966. Κατά την πρωθυπουργία του Ρόμπερτ Λουέλιν Μπράντσο υπηρέτησε ως αντιπρόεδρος της κυβέρνησης και υπουργός Οικονομικών, Εμπορίου, Ανάπτυξης, Βιομηχανίας και Τουρισμού. Με το θάνατο του Μπράντσο, το 1978, ο Σάουθγουελ έγινε πρωθυπουργός.

### Θάνατος

Πέθανε από καρδιακή νόσο στις 18 Μαΐου 1979, σε διάστημα λιγότερο από ένα έτος αφότου έγινε πρωθυπουργός. Ο θάνατός του επήλθε στο Κάστρις, πρωτεύουσα της Αγίας Λουκίας, κατά τη διάρκεια σύσκεψης του συμβουλίου υπουργών των συνδεόμενων κρατών στις Δυτικές Ινδίες.

Παραπομπές
----------

1. ↑  Ανακτήθηκε στις 27  Σεπτεμβρίου 2021.
2. ↑  Ανακτήθηκε στις 27  Σεπτεμβρίου 2021.
3. ↑  Βιογραφία Αρχειοθετήθηκε 2016-03-04 στο Wayback Machine. στον ιστότοπο της CARICOM.
4. ↑
Ο **Πολ Τρεβιγιόν** (**Paul Trevillion**) είναι Βρετανός καλλιτέχνης, ζωγράφος και δημιουργός κόμικς, γεννημένος στις 11 Μαρτίου 1934 στο Tottenham του Νότιου Λονδίνου. Η σταδιοδρομία του διαρκεί μισό αιώνα. Είναι ο δημιουργός της ποδοσφαιρικής σειράς «You Are the Ref». Αρχικά απασχολήθηκε ως κωμικός αλλά αργότερα στράφηκε στη ζωγραφική.

Κατά τη διάρκεια της καριέρας του έχει συνεργαστεί με έναν μεγάλο αριθμό από έντυπα, περιοδικά και εφημερίδες, ενώ έχει εικονογραφήσει και αρκετά βιβλία. Έχει σχεδιάσει πορτρέτα πολλών διάσημων ποδοσφαιριστών και άλλων αθλητών, όπως και του Βρετανού πρωθυπουργού Ουίνστον Τσόρτσιλ. Τη δεκαετία του ’60 ο Τρεβιγιόν φιλοτέχνησε τη σειρά «Roy of the Rovers».

Πηγές
-----

* You Are the Ref
* BBC Gallery\_Paul Trevillion

Παραπομπές
----------

1. ↑  "You are the Ref: The history". Guardian. Ανακτήθηκε στις 4/8/2015
2. ↑  McKenzie, Andrew. "The master of movement". BBC Sport. Way back Machine: BBC. Ανακτήθηκε στις 4/8/2015

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 590148995897059750372
* **Europeana**: agent/base/2563

 |

 |
Συντεταγμένες: 42°08′00″N 3°06′30″E﻿ / ﻿42.1333°N 3.1083°E﻿ / 42.1333; 3.1083

Η **Εμπούριες** (επισήμως Empúries στα καταλανικά) είναι μικρή σχετικά πόλη της Ισπανίας στο Κόλπο ντε Ρόζας στη βόρεια Καταλωνία. Η πόλη αυτή βρίσκεται στη θέση της αρχαίας αποικίας των Ελλήνων Φωκαέων από τη Μασσαλία που ονομαζόταν «*Εμπόριον*» ή «*Εμπόρια*», εξ ου και το σημερινό εκ παραφθοράς όνομα της πόλης.

Κατά τη Ρωμαϊκή περίοδο, η Αμπούριας είχε μεγάλη ακμή και αργότερα κατά τα έτη 1603 - 1785 υπήρξε η πρωτεύουσα ανεξάρτητου Πριγκιπάτου. Ανασκαφές που έγιναν στη πόλη και γύρω απ' αυτήν μαρτυρούν την αλλοτινή της δόξα.

  



|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ευρώπη
* Πύλη:Ισπανία
 |

 |
Μία από τις αρχαίες πόλεις της Κρήτης ήταν και η **Αρσινόη** που ήταν το λιμάνι της Λύκτου. Βρισκόταν στα βόρεια παραλία της και κατά πάσα πιθανότητα στο κόλπο των Μαλιών, μεταξύ Μιλάτου και Χερσονήσου. Αν και πολλοί ιστορικοί πίστευαν πως βρίσκεται κοντά στην Ίτανο ή τη σημερινή Ερημούπολη, ο Muller τοποθέτησε την ακριβή τοποθεσίας της στην συγκεκριμένη παραλία της Κρήτης, όπου βρέθηκαν και τα αρχαία ερείπια. 

Έχουν διασωθεί πολλά νομίσματα της πόλης αυτής από τα οποία 14 δημοσίευσε ο καθηγητής Σβορώνος στο σύγγραμμά του "Νομισματική της Αρχαίας Κρήτης".

Παραπομπές
----------

* Αρχαίες πόλεις της Κρήτης  Αρχειοθετήθηκε 2009-12-21 στο Wayback Machine.
Η **Αρσούς** (τουρκικά: Arsuz, αραβικά: أرسوز) είναι πόλη και διαμέρισμα στην Επαρχία Χάταϊ της Τουρκίας. Στους αρχαίους χρόνους, ήταν γνωστή ως **Ρωσός** (πολυτονικώς αναγράφεται Ῥῶσός και Ῥωσός) και ήταν πρώην επισκοπική και τιμητική έδρα.

Η Αρσούς αποτελούσε μέρος του διαμερίσματος Αλεξανδρέττας της επαρχίας Χάταϊ. Το κέντρο της πόλης βρίσκεται 40 χιλιόμετρα νότια της Αλεξανδρέττας και 118 χιλιόμετρα από την Αντιόχεια (το διοικητικό κέντρο της επαρχίας Χάται).

Ο πληθυσμός της ανέρχεται στους 90.456 κατοίκους, βάσει το 2018.

Δημογραφικά στοιχεία
--------------------

Ο Γερμανός περιηγητής Μάρτιν Χάρτμαν απαρίθμησε 31 οικισμούς στον οθωμανικό ναχιγιέ ονόματι Αρσούζ, εκ των οποίων οι 10 αποτελούνταν από Αλαουίτες (381 σπίτια), οι 8 από Τούρκους (205 σπίτια) και οι 12 χωρίς καμία πληροφορία. Η πόλη της Αρσούντος (70 σπίτια) ήταν σχεδόν εξ ολοκλήρου ελληνική με εξαίρεση τρεις αραβικές και μία τουρκική οικογένεια.

Παραπομπές
----------

1. ↑  Στέφανος ο Βυζάντιος, Εθνικά, §R548.17
2. ↑  Hartmann, Martin (1894). *Das liwa Haleb (Aleppo) und ein Teil des Liwa Dschebel Bereket*. Berlin: W. Pormetter. σελ. 103-104. Ανακτήθηκε στις 30 Νοεμβρίου 2022. in arsūz wohnen nur drei arabisch-muslimische und eine türkische Familie; alle übrigen sind Rūm.
Συντεταγμένες: 45°25′53″N 73°40′32″W﻿ / ﻿45.4314°N 73.6756°W﻿ / 45.4314; -73.6756

Το ιστορικό μουσείο του **Εθνικού Ιστορικού Χώρου του Γουνεμπορίου στο Λασίν** (*γαλλικά: Lieu historique national de la Commerce-de-la-Fourrure-à-Lachine‎*) είναι ένας επισκέψιμος χώρος στο διαμέρισμα (arrondissement) του Λασίν (Lachine) στο Μόντρεαλ. Βρίσκεται τοποθετημένος στο δυτικό ακραίο σημείο του καναλιού του Λασίν και θεωρείται ως ένας από τους Εθνικούς Ιστορικούς Χώρους του Καναδά.

Περιγραφή μουσείου
------------------

Στις αρχές του 17ου αιώνα, Γαλλοκαναδοί ταξιδευτές (voyageurs) κατέπλεαν σε αυτή τη περιοχή του νησιού του Μόντρεαλ στις όχθες του Αγίου Λαυρεντίου, για να αποθέσουν και για να πουλήσουν τα εμπορεύματά τους που μετέφεραν από την ενδοχώρα της Βόρειας Αμερικής. Μέχρι εκείνη την εποχή, οι καταρράκτες του Λασίν απέτρεπαν στα μεγάλα πλοία να πλεύσουν κατά μήκος του άνω ρου του ποταμού και στις Μεγάλες Λίμνες.

Λόγω της σημαντικότητας και της σπανιότητας του μνημείου, ο οργανισμός διαχείρισης των Πάρκων του Καναδά (Parcs Canada), έθεσε υπό την προστασία του το μνημείο και την τοποθεσία με στόχο την ανάδειξη του ιστορικού και του στρατηγικού χαρακτήρα του εμπορευματικού σταθμού. Από το Μόντρεαλ ξεκινούσαν όλες οι αποστολές για την εξέρευση πολύτιμων δερμάτων που χρειάζονταν για την κατασκευή ρουχισμού και άλλων προϊόντων. Η μεταφορά των δερμάτων γίνονταν σε αυτό το σημείο από τα κανόε στα πλοία. Το κυνήγι και το εμπόριο της γούνας μπορούσε να γίνει μόνο λίγους μήνες το χρόνο, συνήθως από τον Μάιο έως τον Αύγουστο, λόγω του εξαιρετικά ψυχρού χειμώνα, που πάγωνε τις λίμνες και τα ποτάμια.

Μια πέτρινη αποθήκη χτίστηκε το 1803 από τη *"North West Company"* για να αποθηκεύονται τα γουνοφόρα δέρματα από το εμπόριο της γούνας. Το κτίριο χρησιμοποιηθήκε ως αποθηκευτικός χώρος μέχρι το 1859, οπότε πουλήθηκε σε μια γυναικεία μοναστική αδελφότητα ως κατοικία. Το κανάλι του Λασίν ολοκληρώθηκε το 1825 και παράκαμπτε του καταρράκτες του Λασίν. Ο Σερ Τζωρτζ Σίμσον, εκτελεστικός διευθυντής του *"Hudson's Bay Company"*, είχε τη βίλα του απέναντι από τη τοποθεσία. Το 1977, η αποθήκη και ο περιβάλλοντας χώρος αγοράστηκε από την Καναδική Κυβέρνηση για λογαριασμό του *"Parcs Canada"* και το 1985, έγιναν τα εγκαίνια του μουσείου.

Παραπομπές
----------

1. ↑  (Αγγλικά) «The Fur Trade at Lachine». *Canadian Register of Historic Places*. Ανακτήθηκε στις 5 Φεβρουαρίου 2012.
2. ↑  (Αγγλικά) Elizabeth Browne Losey (1999). *Let Them be Remembered:The Story of the Fur Trade Forts*. Vantage Press. ISBN 0533125723.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Εθνικός Ιστορικός Χώρος του Γουνεμπορίου στο Λασίν** |

* The Fur Trade at Lachine National Historic Site, Parks Canada.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 315590592

 |

 |
Το **Αποθηκευτικό νέφος** (Αγγλικά: Cloud storage) είναι ένα δικτυακό μοντέλο αποθήκευσης δεδομένων όπου τα δεδομένα αποθηκεύονται σε απομακρυσμένες δικτυακές τοποθεσίες. Τα δεδομένα αποθηκεύονται σε μεγάλα κέντρα αποθήκευσης δεδομένων (data centers) και ο χρήστης μπορεί να έχει πρόσβαση σε αυτά μέσω κάποιας δικτυακής διεπαφής (web interface). Τα δεδομένα μπορεί να βρίσκονται διασκορπισμένα σε περισσότερους από ένα εξυπηρετητές (servers).

Παραπομπές
----------

1. ↑  Δημήτρης Γ. Τριχινάς, (20 Νοεμβρίου 2012). «Μελέτη και ανάπτυξη διαδικτυακής υπηρεσίας για την επίβλεψη νέφους αποθήκευσης δεδομένων» (PDF). *Διπλωματική Εργασία*. Εθνικό Μετσόβιο Πολυτεχνείο - Ηλεκτρολόγοι Μηχανικοί & Μηχ. Η/Υ. σελίδες 25–29. Αρχειοθετήθηκε από το πρωτότυπο (PDF) στις 14 Μαΐου 2014. Ανακτήθηκε στις 22 Απριλίου 2013.
Το ελληνικό επώνυμο **Αρμένης** έχει ιστορικά εδραιωθεί στην Κρήτη, τη Χίο, τη Μήλο, την Τήνο, τα Ιόνια νησιά και την Πελοπόννησο. Στην Δύση η οικογένεια εγκαταστάθηκε στις περιοχές της Λιγουρίας, της Πιατσέντσας, της Βενετίας, του βασιλείου της Νάπολης, της Σικελίας και των προβηγκιανών οικισμών του Σιστερόν, του Νοβ και του Οργκόν.

Ετυμολογία
----------

Το επώνυμο *Αρμένης* προέρχεται από το αρχ. εθνωνυμικό *Ἀρμένιος* και προσδιορίζει οικογένειες απώτερης αρμενικής καταγωγής. Κατά τη Βυζαντινή αυτοκρατορία και κυρίως μετά το 961 μ.Χ. αρμενικοί πληθυσμοί εγκαταστάθηκαν σε διάφορες περιοχές τής Ελλάδας, κυρίως νησιωτικές, πράγμα που στάθηκε αφορμή για τον σχηματισμό προσωνυμίων, επωνύμων και τοπωνυμίων σχετικών με τους Αρμενίους.

Πρόσωπα της οικογένειας
-----------------------

Κλάδος Κέρκυρας:

* Κάρολος Αρμένης (19ος αι.), γιατρός και συγγραφέας που δίδαξε στη Ιόνιο Ακαδημία
* Σπύρος-Ευάγγελος Αρμένης (γενν. 1979), δημιουργός κόμικς και σεναριογράφος

Κλάδος Ιωαννίνων:

* Γιώργος Αρμένης (γενν. 1943), ηθοποιός

Παραπομπές
----------

1. ↑  Ξανθουδίδης, Στέφ. (1903). *Χριστιανικαὶ ἐπιγραφαὶ ἐκ Κρήτης*. **15**. Αθηνά. σελ. 116.
2. ↑  Κριαράς, Εμμ. επιμ. (1973). «Αρμένης». *Λεξικό τής μεσαιωνικής ελληνικής δημώδους γραμματείας*. **3**. Θεσσαλονίκη: Κέντρο Ελληνικής Γλώσσας, σελ. 201.
3. ↑  Συμεωνίδης, Χ. επιμ. (2010). «Αρμένης». *Ετυμολογικό λεξικό των νεοελληνικών οικωνυμίων*. **1**. Λευκωσία: Κέντρο Μελετών Ι.Μ. Κύκκου, σελ. 291.

|  |  |
| --- | --- |
| 

|  |
| --- |
| * Πύλη:Ιστορία
* Πύλη:Ελλάδα
 |

 |
Χάρτης που δείχνει τη λεκάνη απορροής του ποταμού Τσάρι.
Βάρκα στις όχθες του ποταμού Τσάρι. 
Η **ποταμός Τσάρι** ή **Σάρι** είναι μεγάλος ποταμός μήκους 1.400 χιλιομέτρων, που ρέει στην Κεντρική Αφρική.

Γεωγραφία
---------

Ο ποταμός Τσάρι ρέει από την Κεντροαφρικανική Δημοκρατία μέσω του Τσαντ στη Λίμνη Τσαντ, ακολουθώντας το σύνορο με το Καμερούν μετά από την Ντζαμένα, όπου ενώνεται με το δυτικό και κύριο παραπόταμο, τον Λογκόνε. 

Ο ποταμός παρέχει το 90% του νερού που ρέει στη Λίμνη Τσαντ. Η λεκάνη απορροής του ποταμού καλύπτει 548.747 τετραγωνικά χιλιόμετρα. Ο κύριος παραπόταμος του είναι ο Λογκόνε, ενώ μικρότεροι παραπόταμοι είναι οι Μπαχρ Σαλάματ, Μπαχρ Σαχ, Μπαχρ Αούκ και Μπαχρ Κέιτα. 

Ένας μεγάλος πληθυσμός του Τσαντ, συμπεριλαμβανομένου του Σαρχ και της πρωτεύουσας Ντζαμένα, ζει γύρω του.

Το 2016, το Τσαντ παραμένει μία από τις τέσσερις χώρες όπου η νόσος του σκουληκιού της Γουινέας παραμένει ενδημική. Η πλειοψηφία των υπόλοιπων περιπτώσεων συγκεντρώνονται γύρω από τον ποταμό Τσάρι.

Το ποτάμι υποστηρίζει ένα σημαντικό τοπικό αλιευτικό κλάδο. Ένα από τα πιο περιζήτητα τοπικά ψάρια είναι η Πέρκα του Νείλου.

Παραπομπές
----------

1. ↑  «Chari River | river, Africa» (στα αγγλικά). *Encyclopedia Britannica*.. Ανακτήθηκε στις 2017-06-06.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 315133283

 |

 |
Συντεταγμένες: 18°27′N 78°10′W﻿ / ﻿18.450°N 78.167°W﻿ / 18.450; -78.167

Η **Πορτ Αντόνιο** (αγγλικά: Port Antonio) είναι πόλη της Τζαμάικα. Είναι η πρωτεύουσα της Ενορίας της Πόρτλαντ. Έχει πληθυσμό 13.246 κατοίκων (1991).

Η Πορτ Αντόνιο
Η Πορτ Αντόνιο

Γεωγραφία
---------

Η Λιμνοθάλασσα Μπλου Λαγκούν, που βρίσκεται κοντά στην Πορτ Αντόνιο.
Η Πορτ Αντόνιο βρίσκεται νοτιοανατολικά της Τζαμάικα και βορειοανατολικά της Πόρτλαντ. Βρίσκεται βορειοανατολικά της Σούτοβερ, νοτιοανατολικά του νησιού Νάβι και νότια του Κόλπου του Ηστ Χάρμπορ. Βρίσκεται κοντά στη λιμνοθάλασσα Μπλου Λαγκούν.

### Παραλίες

Η Φρέντσμανς Καβ
Η κυριότερη παραλία της Πορτ Αντόνιο είναι η Φρέντσμανς Καβ (Frenchman's Cove), η οποία βρίσκεται στο βόρειο μέρος της Πορτ Αντόνιο, δηλαδή στον Κόλπο του Ηστ Χάρμπορ.

Μεταφορές
---------

Η Πορτ Αντόνιο ήταν το όριο της σήμερα εγκαταλελειμένης σιδηροτροχειάς από το Κίνγκστον έως τη Σπάνις Τάουν και τη Μπογκ Γουόκ.

Δημογραφία
----------

Η Πορτ Αντόνιο έχει σύμφωνα με την απογραφή του 1991 13.246 κατοίκους και σύμφωνα με την απογραφή του 1982 12.285 κατοίκους.

Οικονομία
---------

Στην Πορτ Αντόνιο καλλιεργούνται κυρίως ινδικές καρύδες και μπανάνες.

Τουρισμός
---------

Η Πορτ Αντόνιο είναι ένας από τους σημαντικότερους τουριστικούς προορισμούς της Τζαμάικα. Το πιο τουριστικό μέρος είναι η παραλία Φρέντσμανς Καβ. Άλλοι τουριστικοί προορισμοί είναι η Λιμνοθάλασσα Μπλου Λαγκούν, τα ερείπια του Φόλλυ Μάνσιον και το ιστορικό ΝτεΜοντεβίν Λοτζ. Σημαντικό ρόλο παίζουν επίσης και ο ποταμός Ρίο Γκράντε, ο Μπόστον Μπέυ και οι καταρράκτες του ποταμού Ριτς, που βρίσκονται κοντά στην Πορτ Αντόνιο.

Σημαντικά πρόσωπα
-----------------

* Άρτσιμπαλντ Ντάνκλεϋ
* Γουάττι Μπούρνεττ, τραγουδιστής ρέγκε
* Έιμι Άσγουντ Γκάρβεϋ, η πρώτη γυναίκα του Μάρκους Γκάρβεϊ
* Έντουαρντ Μπω, ποιητής και επιστήμονας
* Όμαρ Μπρίσσετ, ποδοσφαιριστής
* Καρίσσα Γουέιρ, ηθοποιός, σκηνοθέτρια, συγγραφεας, παραγωγός και εκδότρια
* Κινγκ Σπόρτι, DJ, μουσικός ρέγκε και παραγωγός δίσκων
* Λέννοξ Μπράουν, άνδρας ηθοποιός
* Μάικλ Λι-Τσιν, κεφαλαιούχος
* Μάρτιν Μπέσγουικ, γυναίκα ηθοποιός
* Μερρέσια Τζέιμς
* Μίκι Ντρεντ, τραγουδιστής, παραγωγός και παρουσιαστής εκπομπών
* Μωρίς Σαμπέρ, αθλητής κρίκετ
* Ντέβερ Όρτζιλ, ποδοσφαιριστής
* Ονταίν Ντεμάρ, ποδοσφαιριστής
* Τζούνιορ Μάρβιν, τραγουδιστής ρέγκε
* Τρέβορ Μπέρμπικ, πρώην μπόξερ

Δείτε επίσης
------------

* Κατάλογος πόλεων της Τζαμάικα

Παραπομπές
----------

1. ↑  Statistical Institute of Jamaica. statinja.gov.jm/PressReleases/pressreleasecensus.aspx.
2. 1 2  «Μεγαλύτερες πόλεις της Τζαμάικα και στατιστικά πληθυσμού». World Gazetteer. Αρχειοθετήθηκε από το πρωτότυπο στις 5 Δεκεμβρίου 2012. Ανακτήθηκε στις 21 Δεκεμβρίου 2009.
3. ↑  «Τουριστικοί προορισμοί της Πορτ Αντόνιο». Αρχειοθετήθηκε από το πρωτότυπο στις 10 Μαΐου 2012. Ανακτήθηκε στις 8 Μαΐου 2012.

Εξωτερικοί σύνδεσμοι
--------------------

* Πολυμέσα σχετικά με το θέμα  Port Antonio στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 128038505
* LCCN: n2002163242

 |

 |
Το ναρκαλιευτικό **Μ-240 Πλειάς** (πρώην *USS MSC 314*) παραλήφθηκε από το Ελληνικό Πολεμικό Ναυτικό μαζί με το ναρκαλιευτικό Αλκυών στις 7 Δεκεμβρίου του 1970 στον ναύσταθμο του Τσάρλεστον της Νότιας Καρολίνας των ΗΠΑ και κατέπλευσε στην Ελλάδα στις 22 Μαΐου του 1971. Κατασκευάστηκε στα ναυπηγεία ‘USA – Peterson builders Co, Stugeon bay. Misc’. Όμοιου τύπου πλοία είναι τα Αηδών ΙΙ, Αίγλη ΙΙ, Αλκυών, Αύρα ΙV, Δάφνη ΙΙΙ, Δωρίς ΙΙ, Κίσσα ΙΙ, Κίχλη ΙΙ και Κλειώ ΙΙΙ. Ανήκει στο στολίσκο των ναρκαλιευτικών.

Είναι κατασκευασμένο από αντιμαγνητικό υλικό και ξύλο, εκτοπίσματος 350 τόνων και έχει μήκος 144 πόδια, πλάτος 28 πόδια και βύθισμα 8,5 πόδια. Η μηχανή πρόωσης είναι ντίζελ, ισχύος 380 ίππων, που του δίνει ταχύτητα 13 κόμβοων. Ο κύριος οπλισμός του είναι 2 πυροβόλα των 20 χιλιοστών και φέρει τον απαιτούμενο εξοπλισμό ναρκαλιείας. Έχει πλήρωμα 39 ατόμων.

Βιβλιογραφία
------------

* Eric Wertheim, *The Naval Institute Guide to Combat Fleets of the World*, Naval Institute Press, 2007

Εξωτερικοί σύνδεσμοι
--------------------

* Το Ν/Α Μ-240 Πλειάς στην επίσημη ιστοσελίδα του Ελληνικού Πολεμικού Ναυτικού
Ο δημοπράτης και οι βοηθοί του σαρώνουν το πλήθος για διαγωνιζόμενους, οι οποίοι προσφέρουν ποσά για την αγορά των υλικών ή αγαθών προς δημοπράτηση. 
Ο **πλειστηριασμός** (ή δημοπρασία) είναι διαδικασία αγοράς και πώλησης αγαθών ή υπηρεσιών, τα οποία προσφέρονται με προσφορά. Ύστερα το προσφερόμενο υλικό ή αγαθό αποδίδεται σε αυτόν που έκανε την υψηλότερη προσφορά. Ο ανοικτός πλειοδοτικός διαγωνισμός είναι αναμφισβήτητα η πιο κοινή μορφή πλειστηριασμού σήμερα. Οι συμμετέχοντες ανταγωνίζονται ανοιχτά ο ένας τον άλλον, ενώ απαιτείται κάθε προσφορά να είναι υψηλότερη από την άλλη.

Ο **δημοπράτης** μπορεί να ανακοινώσει την τιμή, ενώ οι προσφερόμενοι μπορεί να ανακοινώσουν την προσφορά τους οι ίδιοι (ή να τοποθετήσουν για λογαριασμό τους κάποιο άλλο πρόσωπο το οποίο θα ανακοινώσει τη προσφορά). Εναλλακτικά οι προσφορές μπορούν να υποβληθούν ηλεκτρονικά με την υψηλότερη, προς το παρόν, προσφορά να εμφανίζεται δημόσια. Στην ολλανδική δημοπρασία, ο δημοπράτης ξεκινά με μια υψηλή τιμή για ένα μέρος των προσφερόμενων αντικειμένων, ενώ η τιμή μειώνεται μέχρις ότου ένας διαγωνιζόμενος αποδεχθεί την τιμή του δημοπράτη για μια ποσότητα αγαθών προς πλειστηριασμό ή μέχρι να ικανοποιηθεί η αποθεματική τιμή του πωλητή. 

Ενώ οι πλειστηριασμοί συνδέονται στην λαϊκή αντίληψη με την πώληση αντικών, πινάκων ζωγραφικής, σπάνιων συλλεκτικών αντικειμένων και ακριβών φιάλων κρασιών, στις δημοπρασίες πωλούνται και εμπορεύματα, ζώα, ραδιοφάσματα και μεταχειρισμένα αυτοκίνητα. Στην οικονομική θεωρία, μια δημοπρασία μπορεί να αναφέρεται σε οποιοδήποτε μηχανισμό ή το σύνολο κανόνων εμπορίου για ανταλλαγή.

Οι σύγχρονες δημοπρασίες μπορούν να διεξαχθούν διαδικτυακά με πλειοδότες από όλο τον κόσμο. Οι προσφορές γίνονται σε πραγματικό χρόνο με ακρίβεια δευτερολέπτου. Οι διαδικτυακοί πλειστηριασμοί επιτρέπεται επίσης να πωλούν ακίνητα που έχουν κατασχεθεί από τράπεζα ή το κράτος, έχουν κλαπεί ή βρίσκονται σε κακή κατάσταση - για παράδειγμα, αυτοκίνητα που διεκδικούνται από χρηματοδοτικές εταιρείες επειδή οι ιδιοκτήτες τους δεν έχουν αποπληρώσει τα δάνεια αυτοκινήτων τους.

Παραπομπές
----------

1. ↑  Krishna, 2002: p2
2. ↑  McAfee, Dinesh Satam; McMillan, Dinesh (1987), «Auctions and Bidding», *Journal of Economic Literature* (American Economic Association) **25** (2): 699–738, June 1987, ανακτήθηκε στις 2008-06-25
3. ↑  «Understanding the Finer Lines of Repossessed Cars for Sale». *autobidmaster.com*. 7 Μαρτίου 2022.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85009444
* GND: 4125859-9
* BNF: cb11976905z (data)
* NKC: ph268216

 |

 |
**Πλεοχρωισμός** (αγγλ. pleochroism) είναι η ιδιότητα που εμφανίζουν οι κρύσταλλοι να αλλάζουν χρώμα όταν παρατηρούνται σε μικροσκόπιο του οποίου η οπτική τράπεζα στρέφεται, δηλαδή η παρατήρησή τους γίνεται υπό διαφορετική γωνία. Ο πλεοχρωισμός είναι σημαντική ιδιότητα για τα ορυκτά, καθώς χάρη σε αυτόν μπορεί να γίνει διάκριση μεταξύ ορυκτών, τα οποία είναι δύσκολο να ξεχωρίσουν μακροσκοπικά. Είναι, επίσης, μέθοδος ταυτοποίησης ορυκτών που απαντούν παρενεσπαρμένα σε πετρώματα. Ο πλεοχρωισμός εμφανίζεται μόνο στα ανισότροπα έγχρωμα ορυκτά και παρατηρείται μόνο με πολωτή όταν δηλαδή N//.

Αίτια
-----

Ο πλεοχρωισμός οφείλεται στη δυνατότητα που εμφανίζουν μερικοί κρύσταλλοι να απορροφούν το φως σε διαφορετικά μήκη κύματος, ανάλογα με τη συμμετρία τους. Οι κρύσταλλοι αυτοί χαρακτηρίζονται ως **ανισότροποι**. Το ευθύγραμμα πολωμένο φως που εκπέμπει το μικροσκόπιο διέρχεται από τον ανισότροπο κρύσταλλο αλλά δεν απορροφάται με τον ίδιο τρόπο σε όλες τις διευθύνσεις. Έτσι, ανάλογα με τη διεύθυνση διέλευσης του φωτός από τον κρύσταλλο αυτός εμφανίζει διαφορετικές αποχρώσεις. Αν, για παράδειγμα, κατά κάποια διεύθυνση ο κρύσταλλος απορροφά την ερυθρή και τη γαλάζια ακτινοβολία, ο κρύσταλλος θα εμφανίζεται να έχει πράσινο χρώμα. Στρέφοντας τον κρύσταλλο προς άλλη διεύθυνση, λόγω της κρυσταλλικής συμμετρίας, απορροφώνται όλες οι ακτινοβολίες πλην της κίτρινης, οπότε ο κρύσταλλος εμφανίζεται να έχει κίτρινο χρώμα.

Ως μέθοδος διάγνωσης
--------------------

Οι κρύσταλλοι του κυβικού συστήματος δεν εμφανίζουν πλεοχρωισμό, καθώς έχουν την ίδια δομή - και συνεπώς τις ίδιες ικανότητες απορρόφησης - προς όλες τις διευθύνσεις. Κρύσταλλοι του τετραγωνικού, του τριγωνικού και του εξαγωνικού συστήματος εμφανίζουν διχρωισμό, έχοντας μόνο έναν οπτικό άξονα (μονάξονες), ενώ οι κρύσταλλοι του ρομβικού, του μονοκλινούς και του τρικλινούς συστήματος εμφανίζουν τριχρωισμό, έχοντας δύο οπτικούς άξονες (διάξονες κρύσταλλοι).

Πλεοχρωισμό παρουσιάζουν, επίσης, μόνο οι ανισότροποι κρύσταλλοι που έχουν κάποιο χρώμα. Οι άχροοι κρύσταλλοι δεν εμφανίζουν πλεοχρωισμό. Η μέγιστη ένταση του πλεοχρωισμού εμφανίζεται σε τομές παράλληλες με τον οπτικό άξονα των μοναξόνων κρυστάλλων ή παράλληλες με το επίπεδο των οπτικών αξόνων (διάξονες κρύσταλλοι). Αντίθετα, τομές κάθετες προς τον οπτικό άξονα ή το οπτικό επίπεδο δεν εμφανίζουν πλεοχρωισμό.

Μερικά από τα ορυκτά που εμφανίζουν έντονο πλεοχρωισμό είναι ο βιοτίτης, ο ανδαλουσίτης, ο ελβαΐτης και η κεροστίλβη.

Παραπομπές
----------

1. ↑  Συναντάται και με ορθογραφία "πλεοχροϊσμός"
2. ↑  «Mineral Galleries». Αρχειοθετήθηκε από το πρωτότυπο στις 4 Οκτωβρίου 2019. Ανακτήθηκε στις 30 Μαρτίου 2010.
3. ↑  Για το λόγο αυτό το κυβικό σύστημα αναφέρεται στην αγγλική βιβλιογραφία ως "ισομετρικό" (isometric)
4. ↑  Αριστοτέλειο Πανεπιστήμιο Θεσσαλονίκης
Στη χημεία, η **πρωτονίωση** είναι η προσθήκη ενός  πρωτονίου (H+) σε ένα άτομο, μόριο ή ιόν. Μερικά κλασικά παραδείγματα περιλαμβάνουν:

* Πρωτονίωση του  νερού από το θειικό οξύ:

{\displaystyle \mathrm {H\_{2}SO\_{4}\ +\ H\_{2}O\ \rightleftharpoons \ H\_{3}O^{+}\ +\ HSO\_{4}^{-}} }
* Πρωτονίωση του  ισοβουτυλενίου:

{\displaystyle \mathrm {(CH\_{3})\_{2}C} } = {\displaystyle \mathrm {CH\_{2}\ +\ HBF\_{4}\ \rightleftharpoons \ (CH\_{3})\_{3}C^{+}\ +\ BF\_{4}^{-}} }
* Πρωτονίωση της αμμωνίας από το υδροχλώριο:

{\displaystyle \mathrm {NH\_{3}\ +\ HCl\ \rightleftharpoons \ NH\_{4}^{+}\ +\ Cl^{-}} }
Η πρωτονίωση είναι μια θεμελιώδης χημική αντίδραση και αποτελεί βήμα σε πολλές διεργασίες στοιχειομετρίας και κατάλυσης. Ορισμένα ιόντα και μόρια μπορούν να υποβληθούν σε περισσότερες από μία πρωτονιώσεις· χαρακτηρίζονται έτσι ως πολυβασικά, το οποίο ισχύει για αρκετά βιολογικά  μακρομόρια. Η πρωτονίωση και η αποπρωτονίωση συμβαίνουν στις περισσότερες  αντιδράσεις οξέος/βάσεως. 

Η πρωτονίωση ή η αποπρωτονίωση ενός μορίου ή ιόντος μεταβάλει πολλές χημικές ιδιότητες πέρα από τη μεταβολή στο φορτίο και τη μάζα, όπως την υδροφιλία, το κανονικό δυναμικό οξειδοαναγωγής καθώς και αρκετές οπτικές ιδιότητες.

Αναφορές
--------

1. ↑  Βιβλίο στα Αγγλικά: S. S. Zumdahl, "Chemistry" (2008), 8η έκδοση, Λέξινγκτον, Μασαχουσέτη, Η.Π.Α.
H **Ποτεντίλλα η μικρανθής** (*Potentilla micrantha*) ανήκει στην οικογένεια Rosaceae (Ροδοειδή) στην οποία ανήκουν επίσης η τριανταφυλλιά, ο βάτος, η φράουλα, η μηλιά, η κερασιά, η ροδακινιά, η αμυγδαλιά κ.ά. Το γένος Ποτεντίλλα χαρακτηρίζεται από την παρουσία επικαλυκίου με 5 λοβούς που εναλλάσσονται με τα σέπαλα. Στην Ελλάδα απαντούν 22 είδη μεταξύ αυτών 3 ενδημικά. H *Potentilla micrantha* εξαπλώνεται σχεδόν σ’ όλη την Ευρώπη, στην βορειοδυτική μεσογειακή περιοχή της Αφρικής και στην Μικρά Ασία. Κατανέμεται σ’ όλη την Ελλάδα σε ξέφωτα φυλλοβόλων δασών από 0-1500 μ. Τα φύλλα είναι τριμερή και ο ανθοφόρος βλαστός καλύπτεται από μακρές ρίχες. Τα άνθη έχουν λευκά ή πιο σπάνια ρόδινα πέταλα, ενώ ο κάλυκας είναι ροδοπόρφυρος στη βάση, γεγονός που την διακρίνει από την φράουλα (*Fragaria vesca*). Ανθίζει Ιανουάριο-Μάιο.

Εικόνες
-------

* 
* 
* 
*

Πηγές
-----

* Lafranchis T. & Sfikas G. 2001, Flowers of Greece (Vol. I)

* Strid A. 1980, Φυτά του Ολύμπου. Μουσείο Γουλανδρή Φυσικής Ιστορίας

Εξωτερικοί σύνδεσμοι
--------------------

* 

* 

*

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ποτεντίλλα η μικρανθής** |

1. ↑  «Potentilla micrantha Ram. ex DC. 1805». *www.greekflora.gr*. Ανακτήθηκε στις 22 Αυγούστου 2021.
Ο **Ποταμόχοιρος** (Potamochoerus),είναι ένα γένος Αρτιοδάκτυλων Θηλαστικών και ανήκει στην οικογένεια των Συΐδων.Στο γένος αυτό ανήκουν 2 είδη:Ο Ποταμόχοιρος των Θάμνων (Potamochoerus Larvatus) και ο Κόκκινος Ποταμόχοιρος (Potamochoerus Porcus).

Περιγραφή
---------

Αυτά τα Θηλαστικά μπορούν να φτάσουν σε μήκος από 100 έως 150 εκ. και βάρος από 45 έως 130 κιλά.Ο Κόκκινος Ποταμόχοιρος έχει ένα εντυπωσιακό κόκκινο τρίχωμα ενώ στις τούφες των αυτιών του και στην πλάτη του το τρίχωμα είναι λευκό.Το τρίχωμα του Ποταμόχοιρου των Θάμνων είναι κόκκινο - καφέ και χαρακτηριστικό του είναι η χαίτη κατά μήκος του λαιμού του και της πλάτης του καθώς και τους 2 μικρούς χαυλιόδοντές του.Οι Ποταμόχοιροι ζούν στην Υποσαχάρια Αφρική και σε κάποια νησιά του Ινδικού Ωκεανού όπως η Μαδαγασκάρη.Και τα 2 είδη ζούν σε οικογενειακές ομάδες και είναι παμφάγα.Το θηλυκό γεννά 1-6 μικρά μετά από κύηση 120 - 127 ημερών.Οι Ποταμόχοιροι είναι δραστήριοι κυρίως κατά τις νυχτερινές ώρες.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Buschschweine  της Γερμανικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Ποταμόχοιρος των Θάμνων** (Potamohoerus Larvatus), είναι ένα Αρτιοδάκτυλο θηλαστικό της οικογένειας των Συΐδων και ανήκει στο γένος Ποταμόχοιρος. Στο γένος αυτό ανήκει και ο Κόκκινος Ποταμόχοιρος.

Περιγραφή
---------

Το μήκος των Ποταμόχοιρων των Θάμνων φτάνει από 66 έως 100 εκατοστά και ζυγίζουν 55 έως 150 κιλά.Το χρώμα τους είναι συνήθως κόκκινο-καφετί ή σκούρο καφέ και το χρώμα τους γίνεται πιο σκούρο καθώς μεγαλώνουν. Και τα 2 φύλα έχουν ανοιχτόχρωμη χαίτη. Τα άνω μέρη του προσώπου τους και των αυτιών τους είναι πιο ανοιχτόχρωμα. Οι αιχμηροί χαυλιόδοντές τους είναι αρκετά μικροί και δυσδιάκριτοι. Σε αντίθεση με τους Αγριόχοιρους οι Ποταμόχοιροι των Θάμνων τρέχουν με τις ουρές τους προς τα πάνω. Τα αρσενικά είναι συνήθως πιο μεγάλα από τα θηλυκά.

Συμπεριφορά
-----------

Οι Ποταμόχοιροι είναι πολύ κοινωνικά ζώα και ζουν σε αγέλες έως 12 μέλη. Μια ομάδα αποτελείται από ένα κυρίαρχο αρσενικό και ένα κυρίαρχο θηλυκό, με άλλα θηλαστικά και νεαρά άτομα που αντιπροσωπεύουν την υπόλοιπη αγέλη. Τα θηλυκά γεννάν 3-4 χοιρίδια μετά από κύηση 4 μηνών. Οι Ποταμόχοιροι των Θάμνων μπορεί να είναι πολύ επιθετικοί, ειδικά όταν έχουν μικρά.

Διατροφή
--------

Τα ζώα αυτά είναι παμφάγα και η διατροφή τους περιλαμβάνει ρίζες, καλλιέργειες, ψοφίμια καθώς και νεογέννητα αρνιά. Ο πληθυσμός των ζώων αυτών στις αγροτικές περιοχές, παρά τις προσπάθειες των κυνηγών, αυξάνεται λόγω της αφθονίας των τροφίμων και της έλλειψης θηρευτών.

Οικότοποι
---------

Οι Ποταμόχοιροι των Θάμνων ζουν στην Αιθιοπία, στη Σομαλία, στην ανατολική και νότια Λαϊκή Δημοκρατία του Κονγκό και στην περιοχή του Ακρωτηρίου της Καλής Ελπίδας, στην ανατολική περιοχή της Νότιας Αφρικής. Ζουν επίσης στη Μαδαγασκάρη και στις Κομόρες. Δεν είναι γνωστό το πως έφτασε εκεί, αλλά μάλλον μεταφέρθηκε από τους ανθρώπους, μετά από μια περίοδο εξημέρωσης.

Υποείδη
-------

* Potamochoerus Larvatus larvatus
* Potamochoerus Larvatus edwardsi
* Potamochoerus Larvatus hassama
* Potamochoerus Larvatus koiropotamus
* Potamochoerus Larvatus nyasae
* Potamochoerus Larvatus somaliensis


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Bushpig  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Οι **Αρμενο-Πακιστανικές σχέσεις** αναφέρονται στις διεθνείς και διμερείς σχέσεις μεταξύ της Αρμενίας και του Πακιστάν. Λόγω των ισχυρών δεσμών του Πακιστάν με την Τουρκία και το Αζερμπαϊτζάν, οι σχέσεις μεταξύ των δύο χωρών είναι φτωχές, με το Πακιστάν να είναι η μόνη χώρα που δεν αναγνωρίζει την Αρμενία ως ανεξάρτητη χώρα.

Τα κύρια προβλήματα είναι η σύγκρουση του Ναγκόρνο-Καραμπάχ και οι Αρμενικές αλυτρωτικές αξιώσεις εναντίον της Τουρκίας. Η περιοχή του Ναγκόρνο-Καραμπάχ είναι κυρίως κατοικημένη με Αρμένιους μετά τον πόλεμο, αλλά δεν είναι αναγνωρισμένη από καμία χώρα, εκτός από την Αμπχαζία, τη Νότια Οσετία και την Υπερδνειστερία, τα οποία επίσης έχουν περιορισμένη αναγνώριση, καθώς είναι *από το νόμο* ανάμεσα στα σύνορα του Αζερμπαϊτζάν. Το Πακιστάν υποστήριξε το Αζερμπαϊτζάν κατά και μετά τον πόλεμο του Ναγκόρνο-Καραμπάχ.

Λόγω των στενών σχέσεών της με τους αντιπάλους της Αρμενίας, το Πακιστάν είναι μία από τις λίγες χώρες που αναγνωρίζουν την σφαγή στο Χοτζαλί, που διενεργήθηκε από την Αρμενία εναντίον των Αζέρων ως γενοκτονία. Όντας η δεύτερη χώρα μετά την Τουρκία που αναγνώρισε το Αζερμπαϊτζάν, το Πακιστάν έχει στενές σχέσεις με το Αζερμπαϊτζάν. Το Αζερμπαϊτζάν υποστηρίζει τη στάση του Πακιστάν σχετικά με τη σύγκρουση του Κασμίρ. Λόγω των αντιληπτών φιλο-Αζερικών και φιλο-Τουρκικών πολιτικών από πλευράς Πακιστάν, η Αρμενία αναπτύσσει φιλικές σχέσεις με την Ινδία, και υποστηρίζει την ινδική θέση σχετικά με τη διένεξη στο Κασμίρ.

Στα τέλη του 2016, οι σχέσεις της Αρμενίας και του Πακιστάν επιδεινώθηκαν και η Αρμενία φέρεται να έχει ασκήσει βέτο στη προσφορά του παρατηρητή του Πακιστάν στη ρωσικής ηγεσίας Κοινοβουλευτική Συνέλευση του Οργανισμού Συνθήκης Συλλογικής Ασφάλειας.

Παραπομπές
----------

1. ↑  Nilufer Bakhtiyar: "For Azerbaijan Pakistan does not recognize Armenia as a country" 13 Σεπτεμβρίου 2006 [14:03] - Today.Az
2. ↑
3. ↑  Abbasov, Shahin (28 Φεβρουαρίου 2012). «Azerbaijan: Baku Presses Genocide Recognition Campaign for Khojaly» – μέσω EurasiaNet.
4. ↑  Pakistan rules out diplomatic ties with Armenia until liberation of Azerbaijani lands
5. ↑
6. ↑  Armenia Nixes Pakistan’s Ties With CSTO
7. ↑  Armenia can block the cooperation between Pakistan

Εξωτερικοί σύνδεσμοι
--------------------

* "Pakistan and the World (Chronology: April-June 2005)", in: *Pakistan Horizon*, τεύχος 58 (2005), Νο. 3, σελ. 121–169. JSTOR.
* Shannon O'Lear & Robert Whiting: "Which comes first, the nation or the state? A multiple scale model applied to the Nagorno-Karabakh conflict in the Caucasus", in: *National Identities*, τεύχος 10 (2008), Νο. 2, σελ. 185–206. Taylor & Francis Online.
Συντεταγμένες: 19°41′S 63°25′E﻿ / ﻿19.683°S 63.417°E﻿ / -19.683; 63.417

Το Πορτ Ματουρέν, όπως φαίνεται από το όρος Φανάλ.
Το χωριό **Πορτ Ματουρέν** (περίπου 6.000 κάτοικοι το 2006) είναι η πρωτεύουσα του νησιού Ροντρίγκες, που είναι εξαρτημένη κτήση του Μαυρίκιου. Η θέση του είναι στις βόρειες ακτές του νησιού στον Ινδικό Ωκεανό και αποτελεί ταυτόχρονα το διοικητικό, δικαστικό και εμπορικό κέντρο του Ροντρίγκες. Όπως φαίνεται και από την ονομασία του, είναι και το κυριότερο λιμάνι. 

Στο χωριό έφτασαν για πρώτη φορά οι Γάλλοι το 1691 και έγινε αποικία το 1735. Κάποιος παλιός εξερευνητής και έποικος του χωριού, έδωσε σε αυτό και το όνομά του: Mathurin Bréhinier ή Mathurin Morlaix.

Στο Πορτ Ματουρέν υπάρχουν, μεταξύ άλλων, χριστιανικός, αγγλικανικός και μουσουλμανικός ναός, Γυμνάσιο και σταθμός λεωφορείων.

Εξωτερικοί σύνδεσμοι
--------------------

* Φωτογραφίες του χωριού Αρχειοθετήθηκε 2007-12-30 στο Wayback Machine.
* Πορτ Ματουρέν

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 244766495
* GND: 7518809-0

 |

 |